NACRT

Na temelju članka 42. Zakona o lokalnim porezima (“Narodne novine”, broj 115/16, 101/17, 114/22 i 114/23), članka 47. stavka 1. točke 2. Statuta Grada Korčule („Službeni glasnik Grada Korčule“, broj 3/18 i 3/21) te članka 61. Poslovnika Gradskog vijeća Grada Korčule („Službeni glasnik Grada Korčule“, broj 3/18), Gradsko vijeće Grada Korčule je na \_\_\_\_ sjednici održanoj dana \_\_\_\_\_\_\_\_\_ 2023. godine donijelo

**O D L U K U**

**o lokalnim porezima Grada Korčule**

**I. OPĆA ODREDBA**

Članak 1.

Ovom se Odlukom propisuju vrste lokalnih poreza koji pripadaju Gradu Korčuli, kao njegov prihod, stope i visinu poreza, te nadležno porezno tijelo za utvrđivanje i naplatu poreza na potrošnju i poreza na kuće za odmor.

**II. VRSTE POREZA**

Članak 2.

Lokalni porezi Grada Korčule su:

1. porez na potrošnju

2. porez na kuće za odmor.

**2. Porez na potrošnju**

Članak 3.

Porez na potrošnju plaća se po stopi od 3%.

**3. Porez na kuće za odmor**

Članak 4.

Porez na kuće za odmor plaća se u iznosu od 4,00 EUR/m² korisne površine kuće za odmor.

**III. UTVRĐIVANJE I NAPLATA POREZA**

Članak 5.

Poslove utvrđivanja i naplate poreza na potrošnju i poreza na kuće za odmor obavlja upravno tijelo Grada Korčule nadležno za proračun i financije - Upravni odjel za proračun i financije.

**IV. ZAVRŠNE ODREDBE**

Članak 6.

Postupci utvrđivanja poreza započeti po odredbama Odluke o lokalnim porezima Grada Korčule („Službeni glasnik Grada Korčule“ br. 12/22) koji nisu dovršeni do stupanja na snagu ove Odluke, dovršiti će se prema odredbama Odluke o lokalnim porezima Grada Korčule („Službeni glasnik Grada Korčule“ br. 12/22)

Članak 7.

Stupanjem na snagu ove Odluke prestaje važiti Odluka o porezima Grada Korčule („Službeni glasnik Grada Korčule“, broj 12/22)

Članak 8.

Ova Odluka objavit će se u Službenom glasniku Grada Korčule“, a stupa na snagu 1. siječnja 2024. godine.

KLASA:

URBROJ:

Korčula,

PREDSJEDNICA

GRADSKOG VIJEĆA